31980R1698
L 166/87
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1698/80 НА КОМИСИЯТА
oт 30 юни 1980 година
за допълване на Регламент (ЕИО) № 797/80 относно адаптирането на възстановяванията и таксите при износ, фиксирани предварително в сектор захар
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 3330/74 на Съвета oт 19 декември 1974 г. относно общата организация на пазара на захар (1), последно изменен с Регламент (ЕИО) № 1396/78 (2), и по-специално член 17, параграф 5 и член 19, параграфи 2 и 4 от него,
като има предвид, че Регламент (ЕИО) № 797/80 на Комисията oт 31 март 1980 г. относно адаптирането на възстановяванията и таксите при износ, фиксирани предварително в сектор захар (3), предвижда увеличаване на възстановяванията и намаляване на таксите при износ в случая на лицензии, издадени преди 1 юли 1980 г., но използувани след тази дата;
като има предвид, че в случая на такси при износ, техният размер може да бъде по-нисък отколкото размера на въпросното адаптиране; като има предвид, че поради това, за да избегне всяко неравенство при третирането между оператори, е нужно да допълни посочения регламент, при условие че разликата би следвало да бъде считана като възстановяване при износ, предоставено на заинтересована страна, вместо да бъде начислявана такса при износа;
като има предвид, че мерките, предвидени в настоящия регламент, са в съответствие със становището на Управителния комитет по захарта,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕИО) № 797/80 се променя, както следва:
1.
В параграф 1 изразът „по искане на заинтересованата страна“, се заличава.
2.
Следният текст се добавя в параграф 2 като трета алинея:
„Когато размерът на таксата при износ е по-малък от размера на адаптирането, разликата между двата размера се счита за възстановяване при износ, което да бъде предоставено на заинтересованата страна. В такъв случай таксата при износ не се заплаща.“
Член 2
Настоящият регламент влиза в сила на 1 юли 1980 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юни 1980 година.